SARL-NUUS SONDAG 8& FEBRUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans, en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTELS 


Dit is met diep leedwese dat ons moet aankondig dat die sleutels van twee 
radioamateurs stil geword het. 


Die sleutel van John Whitfield, ZSGWL, het op 29 Januarie, op die ouderdom 
van 65 jaar stil geraak. John het die stryd teen kanker verloor. Ons betuig ons 
innige meegevoel met sy vrou, Sue, dogter, Sam en seun, Chris, familie en baie 
vriende. 


Die sleutel van Hennie Pottas, ZS3HP, het op Donderdag 29 Januarie 2009 stil 
geword. Ons betuig ons innige meegevoel met sy moeder, sy vrou, Rita, seun, 
Abrie, ZR3AAAM, familie en baie vriende. 


(POUSE) 

In die nuus vandag; 

DIREKTEUR-GENERAAL VERLAAT DIE DVK 

BESPREEK VIR DIE GAUTENG, EN KAAPSE, PIG-PROGRAMMERINGSKURSUSSE 
SARL BROSJURE KLUBS STADIG OM TE BESTEL 

DIE NAMIBIESE DX-PEDISIE N GROOT SUKSES 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIREKTEUR-GENERAAL VERLAAT DIE DEPARTEMENT VAN KOM- 
MUNIKASIE 


Lyndall Shope-Mafole het haar pos as direkteur-generaal van die Departement 
van Kommunikasie (DVK) ontruim. Haar aanstelling as die mees senior staat- 
samptenaar in die DVK was veronderstel om tot 2011 te strek. Lyndall was 


goedgesind teenoor amateurradio. 'Tydens haar voorsitterskap van die ITU- 
raad `n paar jaar gelede, het sy nou saamgewerk met die vorige IARU-president, 
Dr. Larry Price, WARA. 


SLEGS 'N PAAR DAE OOR OM TE BESPREEK VIR DIE GAUTENG, EN 
KAAPSE, PIC-PROGRAMMERINGSKURSUS 


Daar is nog plekke op die Gauteng en Kaapse PIC-programmeringskursusse. 
Die NARS kan nog nege deelnemers huisves. Die datum is 7 Maart 2009. Die 
Kaapse kursus in Belville op 14 Maart het nog 10 plekke. Die sluitingsdatum 
vir besprekings is 10 Februarie 2009 vir Gauteng en 12 Februarie vir die kursus 
in die Kaap. 


Vir volledige besonderhede, besoek die SARL se webwerf by www.sarl.org.za, 
kies “Activities” en klik op RTA. Volg die instruksies hoe om te registreer. Geen 
besprekings word bevestig voordat die betalingsbewys ontvang is nie. Stuur alle 
korrespondensie slegs na rta@sarl.org.za en aan geen ander adres nie. 


Die Durban-kursus is vol bespreek. Neem asseblief kennis dat die kursuslokaal 
verander het na die Universiteit van KwaZulu-Natal se Howard-kollegekampus. 
Besonderhede en `n kaart is beskikbaar op die RTA-bladsy op die SARL se 
webwerf. 


SARL-BROSJURE KLUBS STADIG OM TE BESTEL 


Verlede jaar het die SARL `n brosjure laat druk wat gebruik kan word om 
amateurradio te bevorder. Dit is ook beskikbaar vir aflaai van die webwerf. 
Gedurende die onlangse Presidentsnet is daar opgemerk: “Sal dit nie lekker 
wees as ons 'n brosjure gehad het nie?” 


So `n tyd gelede is klubs genooi om die kantoor te kontak om `n voorraad van 
die volkleurbrosjure te bestel vir plaaslike gebruik. Slegs enkele klubs het hierop 
gereageer. Klubs word herinner dat hulle die brosjure kan bestel deur by die 
kantoor `n draai te maak of `n e-pos te stuur aan Mariska Faasen en `n voorraad 
van 50 of 100 kopieë te bestel. Mariska se e-posadres is admin@sarl.org.za. Die 
brosjure is bedoel vir inligting aan nie-amateurs. 


TEN SPYTE VAN TERUGSLAE IS DIE NAMIBIESE DX-PEDISIE N 
GROOT SUKSES 


Swaar winde, geen elektriese krag nie, en toerusting wat in rook opgaan was nie 
genoeg om die geesdrif van die Januarie 2009-Namibiese BHE- en Satelliet-DX- 
pedisie te demp nie. Dit was `n groot sukses. 


Verwagtings is oortref op die aard-maan-aard-kant, maar van die oorspronklike 
doelwitte is nie bereik nie weens verskeie tegniese en operasionele redes. Die 
AMA-werking het beindruk. Op 144 MHZ-AMA is 231 stasies gekontak in 47 
DXGC-entiteite op alle kontinente. Van hierdie kontakte is 230 gemaak met die 
WSJT- en JT65B-modusse en een op GG. Op 432 MHZ-AMA is 18 verskillende 
stasies gekontak in 13 DXCC-entiteite, 16 met JT65B en vyf op GG. Op 1 


296 MHZ-AMA is 18 verskillende stasies in 12 DXCC-entiteite gewerk, 17 met 
JT6S5B en een op GG. Die SARL was een van die borge van die DX-pedisie. 


Vir 'n meer volledige verslag, lees die volgende uitgawe van Radio ZS wat binne 
die volgende twee weke gepos sal word. `n Gedetailleerde dag-tot-dag-verslag 
deur Hal Lund, ZSGWB, is beskikbaar by www.amsat.org.za. 


MOENIE DIE SARL SE NASIONALE KONVENSIE MISLOOP NIE 


Die SARL se Nasionale Konvensie, wat van 23 tot 26 April 2009 in die groter 
Kaapstad-gebied plaasvind, moenie misgeloop word nie. Programbesonderhede 
is nou op die webwerf beskikbaar en sal in die Januarie/Februarie-uitgawe van 
Radio ZS gepubliseer word. 


Lede buite hierdie gebied word aangemoedig om vroegtydig hul reisreëlings te 
tref om sodoende te kwalifiseer vir verskeie afslagpakkette wat deur verskeie 
lugdienste “aanlyn! aangebied word. 'n Lys met bed-en-ontbyt-akkommodasie 
word tans opgestel en sal eersdaags op die web beskikbaar wees. 


KOMPETISIENUUS 


Die eerste been van die SARL se HF-velddag met foon- en gelykgolfwerking op 
10 tot 160 meter sal op die lug wees oor die naweek van 14 en 15 Februarie. 
Die velddag begin om 12:00 SAT op Saterdag 14 Februarie. Die doel met die 
kompetisie is om Suider-Afrikaanse amateurstasies betrokke te kry by `n kom- 
peterende en sosiale geleentheid. Dit geskied onder gesimuleerde noodtoestande. 
Die kompetisie is oop vir alle gelisensieerde radioamateurs in Suider-Afrika. 


Die SARL HAMNET-40 meter gesimuleerde noodkommunikasiekompetisie 
word op Sondag 1 Maart 2009 van 14:00 tot 16:00 SAT gehou. Hierdie 
ESB-kompetisie is oop vir alle radioamateurs in Suid-Afrika, Namibië, 
Botswana, Zimbabwe, Swaziland, Mosambiek, Lesotho, Marion-eiland en die 
Suid-Afrikaanse basis op Antarktika. Slegs kontakte met hierdie areas sal tel 
vir die kompetisie. 


Die reëls vir beide kompetisies kan gevind word in die 2009 SARL- 
kompetisiehandboek. Die nuwe reëls vir die 2009-SARL BHF/UHF-kompetisie 
sal eersdaags beskikbaar wees en die Kompetisieboek sal opgedateer word. 


KLUBNUUS 


Die Bloemfontein Radioamateurklub betrek `n nuwe klubhuis by die Leeuw- 
bergmuseum suid van die stad. Die klub gaan betrokke raak by die aktiwiteite 
van die museum en amateurradio bekendstel. Die Leeuwbergmuseum is tydens 
die 2008 SARL se nasionale konvensie besoek. 


Die Magalies Radioamateurklub begin binnekort, op 14 Februarie 2009, met 
klasse vir voornemende radioamateurs. Die klasse sal vanjaar gelyktydig op 
drie verskillende plekke aangebied word, nl. die MRK-klubhuis in Waverley, die 
Hoër Tegnologiese Skool John Vorster, @ueenswood, en in Centurion. Belang- 
stellendes kan Marten du Preez kontak by 012 332 2104. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
kalm wees. Die voorspelde effektiewe sonvlektelling sal gedurende die komende 
week minder as vyf wees. 


15 en 20 m is die beste keuse vir DX met moontlike 15- en 20 m-openinge na 
Indië vanaf 14:00 SAT. Kontakte met Nieu-Seeland gaan uitdagend wees. Om 
(8:00 is daar moontlike 20 m-openinge na Australië. Kontakte met Peru is baie 
onwaarskynlik. Brasilië kan waarskynlik op 15 m vanaf 14:00 en 20 m vanaf 
19:00 gewerk word. Vanaf ongeveer 14:00 is daar moontlike kort, swak 15 m- 
openinge na Europa, wat deur kort 20 m-openinge gevolg gaan word. Kontakte 
met die VSA se Ooskus is op 15 m vanaf 18:00 moontlik en later die aand kan 
20 m ook oopmaak. 10 MHz lyk laatmiddag en na sononder bruikbaar vir die 
Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate te lewer oor korter afs- 
tande, byvoorbeeld tussen ZS5 en ZS6. 30 m sal gedurende die middel van die 
dag goeie resultate tussen ZS6 en ZS1 lewer. Selfs 20) m word lewendig voor 
oggendtee. Saans is 80 m die beste keuse. Met die somer nou in volle swang 
kan donderstorms en geraas agv. statiese ontladings uitdagend wees. 


Onthou dat hierdie net `n voorspelling is en dat HF u aangenaam kan verras. 
Skakel u stel aan, luister en roep ook CO om seker te maak dat u deel van die 
opwinding is. 


Besoek gerus www.spaceweather.co.za vir meer inligting. 
Ten slotte: 
DAGBOEK VAN GEBEURE 


14 en 15 Februarie SARL se HF-velddag; 15 Februarie Sluitingsdatum vir 
inskrywings vir die Tinus Lange-toekennings; 21 Februarie PIO-kursus in Dur- 
ban en HAMNET Suid-Gautengvergadering; 1 Maart HAMNET 40 meter- 
kompetisie; 21 Maart BACAR-lansering; 24 - 26 April SARL se Nasionale 
Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na, die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
PODCAST-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 


Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel, en deur Jannie, ZRGPHD, geredigeer is. 


Dankie dat u geluister het. 73. 


